ایوانووا اوبلاست

روس اک وفاق اے تے 1 مارچ 2008ء توں اسدیاں 83 وفاقی اکائیاں نیں ۔ 1993ء چ اسدے وفاقی علاقےآں دی گنتی 89 سی ، پر 2008ء چ ایہہ گھٹ کے 83 ہوگئی ، اسدی وجہ مختلف علاقآں نوں ملا کے نویں علاقے بنانا اے ۔
روس دے صوبےآں نوں اوبلاست آکھیا جاندا اے ، اس ویلے روس دیاں 83 وفاقی اکائیاں چوں 46 اوبلاست نیں ۔ اوبلاست دا گورنر وفاق نامزد کردا اے تے پارلیمنٹ دا انتخاب مقامی طور اتے ہندا اے 
ایوانووا اوبلاست روس دے 46 اوبلاستاں چوں اک اوبلاست اے ، اسدا راجگڑھ ایوانووا شہر اے ۔

ایوانووا اوبلاست روس دی اک وفاقی اکائی (اوبلاست) اے ۔

اس دے تن وڈے شہر ایوانووا (انتظامی مرکز) ، کنیشما تے شوئیا نیں ۔

اس اوبلاست چ سیاحت دا مقام **پلیؤس** اے تے دریائے وولگا اوبلاست دے اتلے حصے توں لنگھدا اے ۔

**ایوانووا صنعتی اوبلاست** 14 جنوری 1929ء چ قائم کیتا گیا ۔ 11 مارچ 1936ء چ اسنوں اس دے ایوانووا اوبلاست تے یاروسلاول اوبلاست چ ونڈ دتا گیا ۔

## جغرافیہ

ایوانووا اوبلاست دیاں سرحداں اتلے چ کوستراما اوبلاست ، چڑھدے چ نیژنی نووگورد اوبلاست ، دکھن چ ولادیمیر اوبلاست تے لہندے چ یاروسلاول اوبلاست نال ملدیاں نیں ۔

اس دا کل رقبہ 21،800 مربع کلومیٹر اے تے آبادی 11،48،329 اے ، جس چوں تقریبا 83٪ آبادی شہری اے ۔

## تریخ
*ولادیمیر سوزدال راجواڑا

## موسم
ایوانووا اوبلاست دا موسم براعظمی اے ، اس لئی ایتھے گرمیاں کافی گرمی تے سردیاں برفیلی ٹھنڈ ہندی اے ۔ عام طور اتے سبتوں ٹھنڈا مہینا جنوری نوں سمجھیا جاندا اے جس چ دن دا اوسط درجہ حرارت منفی 12 ڈگری سینٹی گریڈ ہندا اے تے سبتوں گرم مہینا جولائی دا ہندا اے جس چ دن دا اوسط درجہ حرارت 18+ ڈکری سینٹی گریڈ ہندا اے ۔ 
## دریا جھیلاں

ایوانووا اوبلاست چ نکے وڈے 1700 دریا ، نالے تے ندی نالے وگدے نیں ۔ اوبلاست دی دھرتی اتے 150 توں ودھ جھیلاں نیں ۔ اینہاں دریاواں چوں سبتوں وڈا دریا وولگا اے ۔ دوجے وڈے دریاواں چ دریائے اوود اے جس دے کنڈےآں اتے ایوانووا اوبلاست دا راجگڑھ ایوانووا شہر آباد اے ۔ 
## معیشت
ایوانووا دے علاقے دی صنعت کئی شعبےآں چ ونڈی ہوئی اے ، جنہاں چ بجلی ، کیمیکل ، پیٹروکیمیکل ، غذائی اجناس ، لکڑی ، انجینیئرنگ تے دھاتاں دا کم ، توانائی تے تعمیراتی سامان دی صنعتاں شامل نیں ۔ ایتھے دیاں بنیادی تے زیادہ ترقی یافتہ صنعتاں چ کپڑا بنن ، نیٹینگ ، ٹیکسٹائل تے جوتے سازی دی صنعت اے ۔ اس شعبے چ کم کرن آلی کمپنیاں اس علاقے دے صنعتی مزدوراں دی ادھی گنتی نوں روزگار فراہم کر رہیاں نیں ۔ ٹیکسٹائل دی صنعت ، جہڑی ایتھے 17ویں صدی عیسوی دی آخری چوتھائی چ ترقی کرنا شروع ہوئی ، بنیادی اہمیت دی حامل اے ۔ اس علاقے دیاں ٹیکسٹائل کمپنیاں ، روس دی کل ٹیکسٹائل پیداوار دا ادھ بنا رہیاں نیں ۔ انجینئرنگ دا وی علاقے دی صنعت چ اہم مقام اے ۔ انجینئرنگ کمپنیاں موبائل کریناں ، لوماں تے مشینی پرزے ، ایکساویٹرز ، کومبنگ مشینری ، اوزار سازی تے کاراں دے پرزے بناندیاں نیں ۔ لکڑی دا کم تے پلپ پے کاغذ سازی دی صنعت وی علاقے دی معیشت چ اہم کردار ادا کردی اے ۔ علاقے دے جنگلات اینہاں صنعتاں لئی خام مال مہیا کردے نیں ۔ فوڈ انڈسٹری کافی شیواں دی تیاری کردی اے جنہاں دی روس دے دوجے علاقے تے باہر دے دیساں چ کافی مانگ اے ، اینہاں شیواں چ ساسیج ، مایونیز ، آٹا ، دالاں ، ڈبہ بند ددھ تے گوشت ، بیکری دیاں شیواں ، پاستا تے الکوحل شامل نیں ۔

ایوانووا اوبلاست دی فی کس آمدنی (ہزار روبل چ) ایداں اے:

## واہی بیجی

ایوانووا اوبلاست دا روس ج واہی بیجی چ وی اک مقام اے ، سن 2006ء چ ایتھے ، 80،500 ٹن اناج ، 2،78،900 ٹن آلو ، 1،23،100 ٹن سبزیاں ، 34،000 ٹن گوشت (زندہ وزن) ، 1،89،000 ٹن ددھ تے 30،48،00،000 (تقریبا ساڈھے 30 کڑوڑ) آنڈے پیدا ہوئے ۔ 
## آبادی دی خصوصیات
*ایوانووا اوبلاست دی کل آبادی (سن 2008ء موجب) 10،79،600 اے ۔
*آبادی دی گنجانی 50 بندے فی مربع کلومیٹر اے ۔
*شہری آبادی دا تناسب 80.8% اے ۔





ایوانووا اوبلاست چ وسن آلیاں مختلف قومیتاں دی گنتی ایہہ وے:

،

ایوانووا اوبلاست چ سن 2008ء دے اک آنکڑے موجب جمن تے موتاں چ ایہہ تناسب اے :-
*جم:11،138 (10.3 فی ہزار)
*موتاں:20،801 (19.3 فی ہزار)

## اوبلاست دی انتظامی ونڈ

ایوانووا اوبلاست 21 رائیؤناں چ ونڈیا ہویا اے جنہاں چ 4 شہری رائیؤن (رائیؤن روسی اوبلاست دی انتظامی اکائی اے ، اسنوں اسیں اپنی انتظامی اکائی تحصیل برابر سمجھ سکدے آں) ، 6 شہر تے 11 قصبے شامل نیں ۔
* ویرخنی لاندیخ رائیؤن
* ویچوگا رائیؤن
* گبریلوف پوساد رائیؤن
* زاوولژسک رائیؤن
* ایوونوا رائیؤن
* ایلئنسکوئے خوبانسکوئے رائیؤن
* کینشمہ رائیشن 
* کاسمومولسک رائیؤن 
* لیژنیوو رائیؤن
* لوخ رائیؤن
* پالاخ رائیؤن
* پیستیاکی رائیؤن
* پریوولژسک رائیؤن
* پوچیژ رائیؤن
* رادنیکی رائیؤن
* ساوینو وائیؤن 
* تیکووا رائیؤن
* فورمانوف رائیؤن
* شویا رائیؤن
* يوژا رائیؤن
* یوریوتس رائیؤن
 
## تعلیم

ایوانووا اوبلاست چ تے خاص طور اتے ایوانووا شہر چ کافی چنگے تعلیمی ادارے نیں جنہاں چوں کجھ ایہہ نیں :

*ایوانووا سٹیٹ یونیورسٹی
*ایوانووا سٹیٹ انرجی یونیورسٹی
*یاوانووا سٹیٹ کیمیل ٹیکنالوجی یونیورسٹی
*شویا سٹیٹ پیڈاگوگی (معلمانہ) یونیورسٹی
*ایوانوا سٹیٹ ٹیکسٹائل اکیڈمی
*ایوانووا سٹیٹ میڈیکل اکیڈمی
*ایوانووا سٹیٹ سول تے آرکیٹیکچر یونیورسٹی
*ایوانووا سٹیٹ زرعی اکیڈمی
*روسی سٹیٹ ٹریڈ اکنامکس یونیورسٹی دا ایوانووا کیمپس ۔ 
## ہور ویکھو
* روس دے اوبلاست
* روس دے خودمختار اوکروگ
* روس دے لوک راج
* روس دیاں کرائیاں
* روس دیاں وفاقی اکائیاں دی فہرست

## باہرلے جوڑ
 

گٹھ:روس
گٹھ:صوبے ریاستاں
گٹھ:روس دی انتظامی ونڈ
گٹھ:روس دے اوبلاست
گٹھ:جغرافیہ
گٹھ:روس دا جغرافیہ
گٹھ:یورپ دا جغرافیہ
گٹھ:علاقے
گٹھ:روس دے علاقے